கேள்வி: திராங்கானு மந்திரி பெசார் - 2008-ஆம் ஆண்டு மந்திரி பெசார் நியமன நெருக்கடி என்பது என்ன?
பதில்: மலேசியப் பொதுத் தேர்தல், 2008; பாரிசான் நேசனல் (''Barisan Nasional'') கூட்டணி, திராங்கானு மாநில சட்டமன்றம் மூன்றில் இரண்டு பங்கு இடங்களை வென்றது. அடுத்தக் கட்டமாகத் திராங்கானு மாநிலத்தில், தன் பாரிசான் நேசனல் கூட்டணியின் சார்பில் மந்திரி பெசார் (முதல்வர்) (''Menteri Besar'') ஒருவரை நியமிக்க முனைப்பு காட்டியது. அதே வேளையில் மலேசியப் பிரதமர் அப்துல்லா அகமது படாவியின் கீழ் இருந்த நடுவண் அரசாங்கம், புதிய திராங்கானு மாநில அரசாங்கத்தை உருவாக்குவதிலும் தீவிரம் காட்டியது. மலேசியப் பொதுத் தேர்தல், 2008, திராங்கானு மாநிலத்தில் தேர்ந்தெடுக்கப்பட்ட 24 பாரிசான் நேசனல் சட்டமன்ற உறுப்பினர்களில் 23 பேரின் முழு ஆதரவைப் பெற்ற இட்ரிசு ஜூசோ (''Idris Jusoh'') என்பவரை மந்திரி பெசார் பதவிக்குப் பரிந்துரைத்தது.